《仪真别越客》
明代·张和

落日照芳草，长风吹断云。沧洲送归客，远道惜离群。

樽酒何年共，江帆此路分。篷开独回首，鸣雁不堪闻。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。